- Зәбур
- <
- 42
- >

42
42-күй •••• Сәргәрданниң дуаси •••• 1-айәттики изаһатни көрүң
1 И Пәрвәрдигар, мән тоғрилиқ һөкүм чиқарғайсән,
Дәвайимни әқидисиз бир хәлиқ алдида сориғайсән;
Мени һейлигәр һәм қәбиһ адәмдин қутулдурғайсән. ◼«Изаһат» — көп алимлар 42- һәм 43-күй әслидә бир күй еди, дәп қарайду.
2 Чүнки Сән панаһгаһим болған Худадурсән;
Немишкә мени ташлавәткәнсән?
Немишкә дүшмәнниң зулумиға учрап,
Һемишә азап чекип жүрүватимән?» — дәймән. ◘Зәб. 34:11-17; 37:7; 41:11
3 Өз һәқиқитиң вә нуруңни әвәткин,
Улар мени йетәклигәй!
Мени муқәддәс теғиңға,
Маканиңға елип кәлгәй! ◼«Маканиңға елип кәлгәй!» — ибраний тилида «Маканлириңға елип кәлгәй!».
4 Шуниң билән мән Худаниң қурбангаһи алдиға барай,
Йәни мениң чәксиз хушлуғум болған Тәңриниң йениға барай;
Бәрһәқ, чилтар челип Сени мәдһийиләймән, и Худа, мениң Худайим!
5 И җеним, сән немишкә бундақ қайғурисән?
Немишкә ичимдә бундақ беарам болуп кетисән?
Худаға үмүт бағла!
Чүнки мән Уни йәнила мәдһийиләймән,
Йәни чирайимға саламәтлик, ниҗатлиқ ата қилғучи Худайимни мәдһийиләймән! ◼«Чүнки мән Уни йәнила мәдһийиләймән, йәни чирайимға саламәтлик, ниҗатлиқ ата қилғучи Худайимни мәдһийиләймән!» — башқа бир хил тәрҗимиси: «Чүнки Униң җамалидин чиққан ниҗатлиқ билән, мән Уни йәнила улуқлаймән, мениң Худайим!». ◘Зәб. 41:6,12

- Зәбур
- <
- 42
- >

◼42:1 «Изаһат» — көп алимлар 42- һәм 43-күй әслидә бир күй еди, дәп қарайду.

◘42:2 Зәб. 34:11-17; 37:7; 41:11

◼42:3 «Маканиңға елип кәлгәй!» — ибраний тилида «Маканлириңға елип кәлгәй!».

◼42:5 «Чүнки мән Уни йәнила мәдһийиләймән, йәни чирайимға саламәтлик, ниҗатлиқ ата қилғучи Худайимни мәдһийиләймән!» — башқа бир хил тәрҗимиси: «Чүнки Униң җамалидин чиққан ниҗатлиқ билән, мән Уни йәнила улуқлаймән, мениң Худайим!».

◘42:5 Зәб. 41:6,12

© 2010 Mukeddes Kalam - Uyghur Bible Translation Committee