- Зәбур
- <
- 81
- >

81
81-күй •••• Худаниң алий соти
Юһ. 10:22-42
1 Асаф язған күй: —
Худа Өз илаһий мәҗлисидә туруп,
У илаһлар һәккидә һөкүм чиқириду; ◼«Худа Өз илаһий мәҗлисидә туруп (риясәтчилик қилиду), У илаһлар һәккидә һөкүм чиқириду» — бизниңчә, бу мәҗлискә қатнашқан «илаһлар»ниң Худаниң хәлқигә сотчи болған яки Өз хәлқи арисида һоқуқ-мәсъулийити бар адәмләр екәнлиги төвәндики айәтләрдин көрүлиду. Мәлум җәһәтләрдин, улар Худадәк адәмләр үстидин һөкүм чиқириду; шуниң үчүн улар бу мәсъулийәтниң еғирлиғини убдан чүшиниши керәк. «У илаһлар һәккидә һөкүм чиқириду» — башқа шәрһчиләр болса «илаһлар» дегәнни йәр йүзидики падиша-һоқуқдарларни көрситиду, дәп қарайду. Музу шәрһчиләр 6-айәттики «силәр илаһлар» дегәнни кинайилик сөз дәп қарайду; чүнки шу дәвирдики падишалардин көп қисми өзлирини «Худа» дәп қарайтти, хәлқидин өзигә ибадәт қилишини тәләп қилатти. Лекин Рәббимизниң «Юһ.» 10:33-36дә ейтқан шәрһи бойичә, бу сөзләр кинайилик сөз әмәс; шуңа жуқуриқи чүшәндүрүшимиз тоғра, дәп қараймиз.
2 — Қачанғичә силәр наһәқ һөкүм чиқирисиләр,
Қачанғичә рәзилләргә йүз-хатирә қилисиләр?
Селаһ.
3 Гадайлар вә житим-йесирларниң дәвасини сораңлар,
Езилгәнләр һәм һаҗәтмәнләргә адаләтни көрситиңлар; ◼«...житим-йесирларниң дәваси» — ибраний тилида «... атисизларниң дәваси».
4 Мискинләр һәм намратларни қутқузуңлар,
Уларни рәзилләрниң чаңгилидин азат қилиңлар! ◘Пәнд. 24:11
5 Надан вә билимсиздур уларниң һэммиси:
Йүрәр улар зүлмет ара,
Тәврәр зимминиң һуллири.
6 Мән ейтармән: — «Силәр илаһларсиләр,
Һәммиңлар Һәммидин Алий Болғучиниң оғуллири силәр;
7 Шундақ болсиму силәр инсанға охшаш өлисиләр,
Һәр қандақ әмир-бәккә охшашла жиқилисиләр». ◼«Шундақ болсиму силәр инсанға охшаш өлисиләр, һәр қандақ әмир-бәккә охшашла жиқилисиләр» — 1-айәт вә униңдики изаһатни көрүң. Биринчи җүмлиниң башқа бир хил тәрҗимиси: «Шундақ болсиму силәр Адәмгә (демәк, Адәматимизға) охшаш өлисиләр».
8 — Турғин, и Худа, йәр-йүзини сорақ қилғайсән!
Чүнки Сән барлиқ әлләргә варис болғучисән! ◼«Сән барлиқ әлләргә варис қилисән» — бу сөз бәлким Мәсиһкә ейтилиши мүмкин. ◘Зәб. 2:8; Ибр. 1:2

- Зәбур
- <
- 81
- >

◼81:1 «Худа Өз илаһий мәҗлисидә туруп (риясәтчилик қилиду), У илаһлар һәккидә һөкүм чиқириду» — бизниңчә, бу мәҗлискә қатнашқан «илаһлар»ниң Худаниң хәлқигә сотчи болған яки Өз хәлқи арисида һоқуқ-мәсъулийити бар адәмләр екәнлиги төвәндики айәтләрдин көрүлиду. Мәлум җәһәтләрдин, улар Худадәк адәмләр үстидин һөкүм чиқириду; шуниң үчүн улар бу мәсъулийәтниң еғирлиғини убдан чүшиниши керәк. «У илаһлар һәккидә һөкүм чиқириду» — башқа шәрһчиләр болса «илаһлар» дегәнни йәр йүзидики падиша-һоқуқдарларни көрситиду, дәп қарайду. Музу шәрһчиләр 6-айәттики «силәр илаһлар» дегәнни кинайилик сөз дәп қарайду; чүнки шу дәвирдики падишалардин көп қисми өзлирини «Худа» дәп қарайтти, хәлқидин өзигә ибадәт қилишини тәләп қилатти. Лекин Рәббимизниң «Юһ.» 10:33-36дә ейтқан шәрһи бойичә, бу сөзләр кинайилик сөз әмәс; шуңа жуқуриқи чүшәндүрүшимиз тоғра, дәп қараймиз.

◼81:3 «...житим-йесирларниң дәваси» — ибраний тилида «... атисизларниң дәваси».

◘81:4 Пәнд. 24:11

◼81:7 «Шундақ болсиму силәр инсанға охшаш өлисиләр, һәр қандақ әмир-бәккә охшашла жиқилисиләр» — 1-айәт вә униңдики изаһатни көрүң. Биринчи җүмлиниң башқа бир хил тәрҗимиси: «Шундақ болсиму силәр Адәмгә (демәк, Адәматимизға) охшаш өлисиләр».

◼81:8 «Сән барлиқ әлләргә варис қилисән» — бу сөз бәлким Мәсиһкә ейтилиши мүмкин.

◘81:8 Зәб. 2:8; Ибр. 1:2

© 2010 Mukeddes Kalam - Uyghur Bible Translation Committee