- Пәнд-несиһәтләр
- <
- 12
- >

12
1 Кимки тәрбийини қәдирлисә, билимниму сөйгүчидур;
Лекин тәнбиһкә нәпрәтләнгән надан-һамақәттур.
2 Яхши нийәтлик адәм Пәрвәрдигарниң илтипатиға еришәр;
Амма Пәрвәрдигар һейлә-микирлик адәмниң гунайини бекитәр.
3 Адәмләр яманлиқ қилип аманлиқ тапалмас;
Лекин һәққанийларниң йилтизи тәврәнмәс. ◘Пәнд. 10:25
4 Пәзиләтлик аял ериниң таҗидур;
Амма уни уятқа салғучи хотун униң устихинини чиритәр. ◘1Кор. 11:7
5 Һәққаний адәмниң ой-пикри дурус һөкүм чиқирар;
Яманларниң несиһәтлири мәккарлиқтур. ◼«... ой-пикри дурус һөкүм чиқирар» — яки: «...ой-пикри дурустур».
6 Яманларниң сөзлири қан төкидиған қилтақтур;
Лекин дурусниң сөзи адәмни қилтақтин қутулдурар. ◘Пәнд. 1:11,18; 11:9
7 Яманлар ағдурулуп, йоқилар;
Лекин һәққанийларниң өйи мәзмут турар. ◼«Яманлар ағдурулуп, йоқилар» — башқа бир хил тәрҗимиси: «Яманлар ағдурулғанда, йоқилар». ◘Зәб. 36:36-40; Пәнд. 11:21
8 Адәм өз зериклиги билән махташқа сазавәр болар;
Әгир нийәтлик киши көзгә илинмас.
9 Пеқир туруп хизмәткари бар киши,
Өзини чоң тутуп ач жүргән кишидин яхшидур. ◘Пәнд. 13:7
10 Һәққаний адәм өз улиғиниму асрар;
Амма рәзил адәмниң болса һәтта рәһимдиллиғиму залимлиқтур. ◘Қан. 25:4
11 Тиришип териқчилиқ қилған деханниң қосиғи тоқ болар;
Амма хам хиялларға берилгән кишиниң әқли йоқтур. ◘Пәнд. 28:19
12 Яман адәм яманлиқ қилтиғини көзләп олтирар;
Амма һәққаний адәмниң йилтизи мевә берип турар.
13 Яман адәм өз ағзиниң гунайидин тутулар;
Һәққаний адәм мушәққәт-қийинчилиқтин қутулар. ◼«Яман адәм өз ағзиниң гунайидин тутулар» — яки «Еғиздики итаәтсизликтин рәзил қапқан чиқар». ◘Пәнд. 10:14; 18:7
14 Адәм өз ағзиниң мевисидин қанаәт тапар;
Өз қоли билән қилғанлиридин униңға яндурулар. ◘Пәнд. 13:2
15 Ахмақ өз йолини тоғра дәп биләр;
Амма дәвәткә қулақ салған киши ақиланидур. ◘Пәнд. 3:7
16 Ахмақниң аччиғи кәлсә, тезла билинәр;
Зерәк киши һақарәткә сәвир қилар, сәтчиликни ашкарилимас. ◼«...һақарәткә сәвир қилар, сәтчиликни ашкарилимас» — ибраний тилида бу икки ибарә «икки бислиқ» бир сөз биләнла ипадиләнгән.
17 Һәқиқәтни ейтқан кишидин адаләт билинәр;
Ялған гувалиқ қилғучидин алдамчилиқ билинәр. ◘Пәнд. 14:5
18 Бәзлиләрниң йениклик билән ейтқан гепи адәмгә санҗилған қиличқа охшар;
Бирақ ақиланиниң тили дәрдкә дәрмандур. ◘Зәб. 56:5; 58:8; Пәнд. 16:27
19 Растчил мәңгү турғузулиду;
Ләвзи ялған болса бирдәмликтур. ◼«растчил» — ибраний тилида «һәқиқәтниң леви». «ләвзи ялған болса бирдәмликтур.» — ибраний тилида «ялғанчи тил болса бирдәмликтур».
20 Яманлиқниң койида жүргүчиниң көңлидә һейлә сақланғандур;
Аманлиқни дәвәт қилғучилар хошаллиққа чөмәр.
21 Һәққаний адәмниң бешиға һеч күлпәт чүшмәс;
Қәбиһләр балаю-қазаға чөмүләр.
22 Ялған сөзләйдиғанниң ләвлири Пәрвәрдигарға жиркиничликтур;
Лекин ләвзидә турғанларға У апирин ейтар.
23 Пәмлик адәм билимини йошурар;
Бирақ ахмақ наданлиғини җакалар. ◘Пәнд. 13:16; 15:2
24 Тиришчан қол һоқуқ тутар;
Һорун қол алванға тутулар. ◘Пәнд. 10:4
25 Көңүлниң ғәм-әндишиси кишини мүкчәйтәр;
Лекин меһриванә бир сөз кишини роһландурар. ◘Пәнд. 15:13
26 Һәққаний киши өз дости билән биргә йол издәр;
Бирақ яманларниң йоли өзлирини адаштурар. ◼«Һәққаний киши өз дости билән биргә йол издәр» — башқа хил тәрҗимилири: «Һәққаний киши өз достиниң көңлидикини тәкшүрәр», «Һәққаний киши дост тутушта сәгәк болар» яки «Һәққаний киши өз достиға йол көрситәр».
27 Һорун өзи тутқан овни пиширип йейәлмәс;
Бирақ әтиварлиқ байлиқлар тиришчанға мәнсуптур. ◼«Бирақ әтиварлиқ байлиқлар тиришчанға мәнсуптур» — башқа бир хил тәрҗимиси: «Бирақ тиришчан киши өз тәәллуқатини әтиварлайду».
28 Һәққанийлиқниң йолида һаят тепилар;
Шу йолда өлүм көрүнмәстур.

- Пәнд-несиһәтләр
- <
- 12
- >

◘12:3 Пәнд. 10:25

◘12:4 1Кор. 11:7

◼12:5 «... ой-пикри дурус һөкүм чиқирар» — яки: «...ой-пикри дурустур».

◘12:6 Пәнд. 1:11,18; 11:9

◼12:7 «Яманлар ағдурулуп, йоқилар» — башқа бир хил тәрҗимиси: «Яманлар ағдурулғанда, йоқилар».

◘12:7 Зәб. 36:36-40; Пәнд. 11:21

◘12:9 Пәнд. 13:7

◘12:10 Қан. 25:4

◘12:11 Пәнд. 28:19

◼12:13 «Яман адәм өз ағзиниң гунайидин тутулар» — яки «Еғиздики итаәтсизликтин рәзил қапқан чиқар».

◘12:13 Пәнд. 10:14; 18:7

◘12:14 Пәнд. 13:2

◘12:15 Пәнд. 3:7

◼12:16 «...һақарәткә сәвир қилар, сәтчиликни ашкарилимас» — ибраний тилида бу икки ибарә «икки бислиқ» бир сөз биләнла ипадиләнгән.

◘12:17 Пәнд. 14:5

◘12:18 Зәб. 56:5; 58:8; Пәнд. 16:27

◼12:19 «растчил» — ибраний тилида «һәқиқәтниң леви». «ләвзи ялған болса бирдәмликтур.» — ибраний тилида «ялғанчи тил болса бирдәмликтур».

◘12:23 Пәнд. 13:16; 15:2

◘12:24 Пәнд. 10:4

◘12:25 Пәнд. 15:13

◼12:26 «Һәққаний киши өз дости билән биргә йол издәр» — башқа хил тәрҗимилири: «Һәққаний киши өз достиниң көңлидикини тәкшүрәр», «Һәққаний киши дост тутушта сәгәк болар» яки «Һәққаний киши өз достиға йол көрситәр».

◼12:27 «Бирақ әтиварлиқ байлиқлар тиришчанға мәнсуптур» — башқа бир хил тәрҗимиси: «Бирақ тиришчан киши өз тәәллуқатини әтиварлайду».

© 2010 Mukeddes Kalam - Uyghur Bible Translation Committee